ຈໍາປາບານໃໝ່ - ຮຸ່ງຟ້າ ດາວໃໝ່
ເພງ ຈໍາປາບານໃໝ່ ສື່ຄວາມໝາຍທີ່ດີ ເພາະວ່າເປັນສັນຍາລັກຂອງລາວ ແລະຕອນນີ້ ໄດ້ໄປເບັ່ງບານ ກະຈັດກະຈາກທົ່ວໂລກາ ອວດໂສມຄວາມງາມໃຫ້ ຊາວໂລກໄດ້ຊື່ນຊົມ.
ລາຍການສຽງເພງຈາກແດນໄກຂອງ VOA ຂໍສະເໜີເພງ "ຈໍາປາບານໃໝ່"ເພງ singgle ຂອງສິນລະປິນສາວຈາກ ລັດ California ຮຸ່ງຟ້າ ດາວໃໝ່ ເປັນບົດປະພັນຂອງ ອາຈານ ສ ແສງສິຣິວັນ ຈາກລັດ Oregon ຊຶ່ງເພງນີ້ ອາຈານໄດ້ອະທິບາຍໃຫ້ຟັງວ່າ ປະພັນຂຶ້ນມາໃໝ່ໃຫ້ ເຂົ້າກັບຍຸກສະໄໝ ແລະອາຈານຍັງບອກມາວ່າ ດຽວນີ້ ດອກຈໍປາທີ່ເປັນສັນຍາລັກຂອງລາວນັ້ນ ໄດ້ໄປເບັ່ງບານ ກະຈັດກະຈາກທົ່ວໂລກາ ອວດໂສມຄວາມງາມໃຫ້ຊາວ ໂລກໄດ້ຊື່ນຊົມແລະດົມກິ່ນອັນຫອມຫວນນັ້ນ ຈັດໃຫ້ຜູ້ຟັງ ຈາກສປປລາວແລະທຸກໆທ່ານທີ່ຍັງຮັກແລະຈະຮັກ ດອກຈໍາປາ ດອກໄມ້ປະຈໍາຊາດຂອງລາວນີ້ ເພງທີ່ສອງນີ້ "ບໍ່ຄືບ້ານເຮົາ" ໂດຍ ໄກຄໍາ ອຸດົມ ສິນລະປິນຈາກລັດ California ທີ່ໄດ້ປະພັນແລະຮ້ອງເອງ ຈັດມອບໃຫ້ທ່ານ ປອນທິບ ອາຣຸນທອງແລະມັດທະຍົມ ສຶກສາພັນຊໍາ ແຂວງຫົວພັນ ທຸກໆຄົນແລະຫວັງວ່າຄົງຈະມ່ວນຊື່ນໄປກັບເພງນີ້ "" ເພງສຸດຫ້າຍນີ້ ຂໍມອບໃຫ້ທຸກໆທ່ານທີ່ຍັງຮັກແລະບໍ່ລືມວຽງຈັນ ດັ່ງຊື່ຂອງເພງນີ້ ພົບກັນໃໝ່ໃນສັບປະດາໜ້າ